KTB วอลุ่มแน่น-บวกแรง 4% นิวไฮรอบ 10 เดือน คาดเก็งไรทางเทคนิค-ราคาต่ำบุ๊ก!
KTB วอลุ่มแน่น-บวกแรง 4% นิวไฮรอบ 10 เดือน คาดเก็งไรทางเทคนิค-ราคาต่ำบุ๊ก!
8 ม.ค. 2564

ผู้สื่อข่าวรายงานว่า ธนาคารกรุงไทย จำกัด (มหาชน) หรือ KTB  ณ เวลา 10.46 น. อยู่ที่ระดับ 12.70 บาท บวก 0.50 บาท หรือ 4.10% ด้วยมูลค่าซื้อขาย 1.01 พันล้านบาท ราคาหุ้นวิ่งแรงในรอบ 10 เดือน โดยเทียบตั้งแต่หุ้นยืนที่ระดับ 13.90 บาท เมื่อวันที่ 6 มี.ค.63

บล.กสิกรไทย ระบุในบทวิเคราะห์ฯแนะนำหุ้น ธนาคารกรุงไทย (KTB) ให้ราคาเป้าหมาย 12.70 บาท จากมูลค่าหุ้นที่ถือว่ายังอยู่ในระดับต่ำ ด้วย PBV ปี 64 ที่ 0.5 เท่า ขณะที่คาดว่า KTB จะสามารถใช้ประโยชน์จากช่องทางดิจิทัลกับโครงการภาครัฐอื่น ๆ และเสาะหาช่องทางการเติบโตของสินเชื่อในกลุ่มใหม่ ๆ ได้ หลังสิ้นสุดวิกฤติโควิด-19
ด้านบล.ไอร่า ระบุว่า KTB ที่ 12.30 บาท เป็นแนวต้าน Double Top ที่แข็งแกร่งมาก และสำคัญเพราะหากสามารถ Break ขึ้นไปได้จะเป็นสัญญาณซื้อและเข้าสู่แนวโน้มขาขึ้นขนาดใหญ่จะมีแนวต้านเป้าหมายใหญ่หรือ Target ระยะกลางที่ 16.00 บาทเป็นอย่างน้อย
กลยุทธ์ Follow Buy เหนือ 12.30 บาท เพื่อทำกำไรรอบใหญ่ พร้อมให้แนวรับ 12.00,  11.80 บาท ส่วนแนวต้าน  12.80,  13.80 บาท และมี  Stop Loss 11.60 บาท